Nr. L 278/26 De Europæiske Fællesskabers Tidende 18. 10. 85 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 10. juli 1985 om den tyske regerings støtte til en producent af polyamid- og polypropylengarn i Bergkamen (Kun den tyske udgave er autentisk) (85/471/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 93, stk. 2, første afsnit, efter at have givet de interesserede parter en frist til at fremsætte deres bemærkninger, jf. ovennævnte artikel 93, samt under henvisning til disse bemærkninger, og ud fra følgende betragtninger : I Efter gentagne anmodninger fra Kommissionen gav den tyske regering ved skrivelse af 15. februar 1984 og ved telex af 23. november 1984 med forsinkelse Kommissionen meddelelse om, at der var ydet finan- siel støtte til en producent af polyamid- og polypropy- lengarn i Bergkamen med henblik på installering af et moderne produktionsanlæg for disse to garntyper. Denne støtte var blevet ydet i 1983 i henhold til lov om investeringsstøtte (Investitionszulagengesetz) og i henhold til forbundsstatens og delstaternes fælles regionalstøtteordning (Gemeinschaftsaufgabe). Støtten androg henholdsvis 1,722 mio DM og 1,223 mio DM. Støtten, der i alt beløb sig til 2945 mio DM, udgjorde 14,997 % af de samlede investeringsomkostninger på 19,67 mio DM. Den medførte en forøgelse af kapaci- teten fra ca. 3 000 tons til 5000 tons. På grundlag af en første undersøgelse fandt Kommis- sionen, at støtten, der blev ydet i 1983 uden at være anmeldt til Kommissionen, var ulovlig, da den tyske regering ikke havde opfyldt de forpligtelser, der påhviler den i henhold til EØF-traktatens artikel 93, stk. 3. Kommissionen fandt ligeledes, at støtten blot vedrørte modernisering, og at den endog medførte en forøgelse af den eksisterende produktionskapacitet for polyamid og polypropylen, navnlig fordi virksomhe- den, i modsætning til hvad den havde erklæret i sin anmodning om støtte, anvendte støtten til produktion af polyamidgarn således, at denne produktion i 1983 udgjorde 72 % af virksomhedens samlede produktion. Polyamidgarn hører til produkter, der er omfattet af de regler for støtte til produktion af syntetiske fibre og syntetisk garn, som Kommissionen indførte i 1977, og som den meddelte medlemsstaterne ved skrivelse af 19. juli 1977, offentliggjorde i Bulletin for De europæ- iske Fællesskaber af juli/august 1977 (punkt 1.5.3) og af november 1977 (punkt 2.1.47), og forlængede i 1979, 1981 og 1983. Da støtten ikke bidrog til en strukturomlægning af produktionsanlægget i Bergkamen som omhandlet i Fællesskabets støtteregler for syntetiske fibre og synte- tisk garn, og da den hverken ville føre til nogen kapa- citetsnedskæring eller til en omstilling fra produktion af syntetiske fibre og syntetisk garn til andre aktivite- ter, var der derfor intet specielt ved den pågældende investering, som syntes at kunne gøre det berettiget, at Kommissionen fritog denne støtte fra reglerne for støtte til syntetiske fibre og syntetisk garn, i henhold til hvilke en sådan støtte bør undgås.